OpenLLM-France/wikimedia huggingface dataset:
# Ponte di i Suspiri

U ponte di i Suspiri (o Ponti di i Suspiri) hè un di i ponti più celebri di Venezia.

## Discrizzione è storia

U ponte di i Suspiri hè custruitu in petra d'Istria, in stile baroccu, è fù rializatu à l'iniziu di u XVII seculu annantu à un prugettu di l'architettu Antonio Contin, figliolu di Bernardino Contin per ordine di u doge Marinu Grimani, di u quale a stemma ci hè sculpitu.
Stu ponte caratteristicu di Venezia, situatu à poca distanza da piazza San Marcu, scavalca u riu di Palazzu cullighendu incù un doppiu passaghju u Palazzu Ducale à e Prighjone Nove, u prima edifiziu à u mondu custruitu per esse ghjustu appuntu una prighjone. Servia da passaghju per i reclusi da queste prighjone à l'uffici di l'Inquisitori di Statu per esse ghjudicati.
Cunnisciutu in tuttu u mondu, hè fotografiatu da i turisti pruvinenti da u mondu intrevu, da i soli dui posti da i quali hè osservevule, (più ch'è da e gondule) vene à dì da u ponte di a Canonica è da u ponte di a Paglia. L'hè statu attribuitu 'ssu nome perchè sicondu a legenda, da stu ponte si sintianu i suspiri di i cundannati, mentre eranu condutti in prighjone. Siont'è 'ssa legenda, à i tempi di a Serenissima, i prighjuneri, attravirsendu lu, suspiravanu davante à a pruspettiva di vede per l'ultima volta u mondu esternu. 'Ssa parte di a legenda parò, hè priva di fundamentu, chì da l'internu di u ponte a vista versu l'esternu hè guasi nulla. U termine suspiri vene per indicà l'ultimi rispiri ch'è i cundannati emittianu in u mondu liberu, perchè una volta cundannati in a Ripublica di i Dogi ùn si pudia vultà à daretu.

## Ponti di i Suspiri in u mondu

Esistenu parechje strutture dinuminate ponte di i Suspiri tantu in Cambridge ch'è in Oxford, in Inghilterra. A prima appartene à u college universitariu St. John's, a siconda, chì curiusamente richjama di manera diretta u ponte di Rialto, appartene à u college Hertford. Inoltre, in u distrittu di Barranco, in Lima, (capitale di u Perù), s'ammira un "puente de los Suspiros", puntu emblematicu di stu distrittu è un di i lochi più romantichi di a cità.
Ancu à New York ne esiste una copia, o, per megliu dì, una "citazione mudernizata", chì serve da culligamentu trà dui edifizii di u cumplessu di a Metropolitan Life Insurance Company Tower, un grattacelu direttamente inspiratu da u campanile di San Marcu.

## Imagine

* Venezia, ponte di i Suspiri
* U ponte di i Suspiri di Cambridge
* U ponte di i Suspiri d'Oxford
* A citazione di u ponte di i Suspiri à New York

## Note

* ↑ Venezia, p. 209
* ↑ Venezia, p. 209
* ↑ Venezia, p. 210

## Bibliugrafia

* Venezia, Touring Club Talianu, Milanu 2002.

## Da vede dinù

* Antonio Contin
* Piomba
* Palazzu Ducale di Venezia
* Piazza San Marcu

## Fonte

'Ss'articulu pruvene in parte o in tutalità da l'articulu currispundente di a wikipedia in talianu.
# Ponti di Spin'à Cavaddu

U Ponti di Spin'à Cavaddu (o Ponte di Spin'à Cavallu) hè un ponti di Corsica, annantu à u Rizzanesu. Hè situatu in Alta Rocca, trà Prupià è Sartè. Hè longu 64 metri, è largu 2,60 metri. Hè unu di i più ponti cunnisciuti di Corsica. U ponti hè à spissu cunsidaratu com'è un ponti ghjinuvesi, ma difatti hè statu custruitu da i pisani duranti u seculu XIII. U ponti hè classatu com'è munimentu storicu dapoi 1976.
U nomu faci rifarenza à a forma arcata di u ponti, chì s'assumidda à quidda di un spinu di cavaddu. U ponti hè eccezziunali par via di a so arcata, chì s'inalza à 8 metri supra à u liveddu di l'acqua di u Rizzanesi.
U ponti hè statu rimissu in istatu duranti u XVIIIesimu è u XIXesimu seculu.
U ponti hà resistutu à a fiumara di 1993 di u Rizzanesu è di u Fiumiciculu.

## Storia

U ponti hè statu custruitu à u seculu XIII. Ùn hè micca un ponti ghjenuvesi chì difatti hè pisanu. U ponti saria statu edificatu da l'architettu Masciu Maternatu, urighjinariu di u cuntinenti talianu, chì stava in Surbuddà è avaria custruitu dinò u Campanili di Carbini.

## Itinerariu

Da Prupià, si pidda u stradonu naziunali N196 in dirizzioni di Sartè. Dopu si pidda à manca u stradonu dipartimentali D268, in dirizzioni di Santa Lucia di Tallà. U ponti si trova à trè kilomitri da a cansa.

## Gallaria d'imagini

* U Rizzanesu è u ponti di Spin'à cavaddu

## Noti

* ↑ I ponti ghjenuvesi sò stati edificati in Corsica trà u seculu XIV è u seculu XVI.

## Rifarenzi

* Leandri, Franck è Chabot, Laurent (2003). Munimenti di Corsica Edisud. Aix-en-Provence (in francesu).

## Liami

* U ponti di Spin'à Cavaddu duranti a fiumara di u 31 uttrovi 1993 Archiviu 2006-12-01 at the Wayback Machine

## Da veda dinò

* Sartè
* u Rizzanesi
# Cocca

A cocca :
| Amanita caesarea ||
| Classificazione scentifica ||
| Regnu | Fungi |
| Divisione | Basidiomycota |
| Classa | Homobasidiomycetes |
| Ordine | Amanitales |
| Famiglia | Amanitaceae |
| Generu | Cantharellus |
| Nome binuminale ||
| Amanita caesarea Linnaeus, 1753 ||
A Cocca (o u Coccu) (Amanita caesarea) hè un tipu di fungu chì face parte di a famiglia di l' Amanitaceae.
Parechji sinonimi di Amanaita caesarea sò:
* Agaricus aurantius Bull.
* Agaricus aureus Batsch
* Agaricus caesareus Schaeff.
* Agaricus caesareus Scop.
* Amanita aurantia (Bull.) Lamark
* Venenarius caesareus (Scop.) Murrill
* Volvoamanita caesarea (Scop.) Beck

## In Corsica

A cocca hè cumuna in Corsica. Hè di tradizione di mangnà la in Corsica, per esempiu cotta in a frittata. I minori si poni ancu arruste à u focu, annantu à a punta di u broccu.

## Referenze

* U Scoddu, misincu ci cultura è d'infurmazioni, nuvembri 2007

## Ligami

* I funghi, Ghjurnata di a Lingua Corsa 2001, Adecec
* A flora - i funghi Archiviu 2006-10-19 at the Wayback Machine

## Da vede dinò

* funghi di Corsica
'Ssu artìculu hè in custruzzione. Pudete cuntribuisce à a so redazzione.
# Clube de Regatas do Flamengo

'Ssu artìculu hè in custruzzione. Pudete cuntribuisce à a so redazzione.
U Clube de Regatas do Flamengo hè un club di pallò di Rio de Janeiro (Brasile). Hè statu fundatu in u 17-11-1895.

## Liami

* Situ ufficiale
# Clyde è Willis

Clyde è Willis hè una seria animata americana, creata da Andrew Hendrich Wilson per YouTube.
# Cocciula

A Cocciula hè una spicialità di a gastrunumia corsa.
# Codaruina

Vaddidoria o Codaruina :
| Nome ufficiale: | Valledoria |
| Statu: | Italia |
| Regione: | Sardegna |
| Pruvincia: | Sassari |
| Cuurdinate: | 40° 56' 0" N - 8° 59' 0" E |
| Altitudine: | m |
| Superificia: | 24,45 km² |
| Pupulazione: | 3.822 ab. |
| Densità: | 156,31 ab./km² |
| Merre: | Tore Terzitta |
| Codice pustale: | 07039 |
| Codice ISTAT: | 090079 |
| Indicativu tel.: | 079 |
| Nome di l'abitanti: | Codaruinesi |
| Festa patrunale: | 7 Aprili |
| Situ ufficiale ||
Vaddedoria o Codaruina (in talianu è ufficialmenti Valledoria) hè una cumuna di 3.822 abitanti di a pruvincia di Sassari, in l'anticu rughjoni di l'Anglona. U paesi s'affacca nant'à u Golfu di l'Asinara, vicinu à a foci di u Coghinas.

### I dialetti

In a cumuna di Vaddidoria hè situata a zona grisgia di transizioni linguistica trà i dialetti gadduresu è sassaresu, o più pricisamenti casteddanesu. In u centru di Vaddidoria (Codaruìna) si parla gadduresu in a varianti d'Agghju ma in i frazioni si parla sassaresu, cunnisciutu lucalmenti cù u nomu di muddizzesu.
# Cobaltu

U Cobaltu (simbulu Co) hè u 27imu elementu chimicu. A so massa atomica hè 58,9332 g/mol è a so densità hè 8,89 g/cm3 . U Cobaltu hè statu scupertu in u 1735 da Brandt.

## Riferimenti

* Listinu di l'elementi chimichi annantu à a wikipedia in talianu è in francese
# Turghjà

Turghjà :
| Statu | Francia |
| Regione | Corsica |
| Dipartimentu | Corsica suttana |
| Cumuna | Cardu è Turghjà |
| Pieve | |
| Longitudine | |
| Latitudine | |
| Altitudine | |
| Populazione | |
Turghjà hè un paesi chì faci partita di a cumuna di Cardu è Turghjà.

## Storia

Ci hè in Turghjà una cappedda antica, hè una ghjisgiuledda di u medievu: a cappedda di San'Frittuosu.

## Citazioni

Turghjà hè statu mintuvatu qualchì volta da i scrivani in lingua corsa. Par asempiu, da Monsignori Di La Fuata: (Preti Santu, Girendu a Corsica):
    Un fà minzioni di lu forru di Turghjà;

## Rifarenzi

* Della Foata, Paulu Matteiu, 1973, "Poesie Giocose in lingua vernacula della pieve d'Ornano"
# Turinu

Torinu :
| Nome ufficiale: | Torino |
| Statu: | Italia |
| Regione: | Piemonte |
| Pruvincia: | Torinu |
| Cuurdinate: | 45° 4' 0" N - 7° 42' 0" E |
| Altitudine: | 240 m |
| Superificia: | 130 km² |
| Pupulazione: | 902.255 ab. |
| Densità: | 6.940 ab./km² |
| Merre: | Chiara Appendino |
| Codice pustale: | da 10121 à 10156 |
| Codice ISTAT: | 001272 |
| Indicativu tel.: | 011 |
| Nome di l'abitanti: | Torinesi |
| Santu patrone: | San Ghjuvanni Battista |
| Festa patrunale: | 24 di ghjugnu |
| Situ ufficiale ||
Torinu ò Turinu (ufficialmente in italianu: Torino), hè un cumune è una cità taliana, capilocu di a regione Piemonte è di a pruvincia omonima.
Hè a quarta cità taliana per pupulazione, cù un'agglumerzione urbana chì raghjunghje 1.700.000 abitanti. Hè un centru industriale, universitariu, culturale è scientificu di i più impurtanti di u paese.
Fù a prima capitale di l'Italia unificata, da u 1861 à u 1865.

## Cumune in cunfina

Baldissero Torinese, Beinasco, Borgaro Torinese, Collegno, Grugliasco, Moncalieri, Nichelino, Orbassano, Pecetto Torinese, Pino Torinese, Rivoli, San Mauro Torinese, Settimo Torinese, Venaria Reale.

## Da vede dinò

* Subsonica
* Ignazio Bertola
# Turkmenistan

'Ssu artìculu hè in custruzzione. Pudete cuntribuisce à a so redazzione.
U Turkmenistan (in turkmenu: Türkmenistan) hè un paese in Asia.
# Turku

Turku (Åbo in lingua svedese) hè una cità di a Finlandia.
Hè a quinta cità finlandesa per populazione, incù 177.430 abitanti (2011) è i 286.765 abitanti di l'area metropulitana.

## Geografia

Turku si trova in a parte punente-meziornu di a Finlandia in a regione Varsinais-Suomi di qualessa hè u capilocu è hè bagnata da u Mar' Balticu.
# Tunnara

A Tunnara hè un tipu di reta chì hè usata in Corsica. A tunnara servi par piscà u tonnu.

## Rifarenzi

* Pesci di Corsica è di u Meditterraniu - Parcu Naturali di Corsica, Arpege, 1980 (in francesu)
# Tupac Shakur

'Ssu artìculu hè in custruzzione. Pudete cuntribuisce à a so redazzione.
Tupac Amaru Shakur (natu Lesane Parish Crooks, 16 di ghjugnu 1971, New York – 13 di settembre 1996, Las Vegas, Nevada), notu cum'è 2Pac è Makaveli, hè statu un rapper statunitense.

## Da vede dinò

* Listinu di l'attori americani
# Tupou VI di Tongu

Tupou VI, (natu 'Aho'eitu 'Unuaki'otonga Tuku'aho; 12 July 1959) da a casa di Tupou, hè l'attuale Re di Tonga dapoi u 18 di marzu di u 2012, succedendu à u so fratellu Tupou V di Tongu.
# Tupou V di Tongu

Tupou V (natu Siaosi Tāufaʻāhau Manumataongo Tukuʻaho Tupou, Tonga, u 4 di maghju 1948 - Hong Kong, u 18 di marzu di u 2012) hè statu u rè di u Regnu di Tongu da u 2006 à a so morte in u 2012.

## Biugrafia

Hè successu da u so fratellu Tupou VI di Tongu
# Turchia

A Turchia (in turcu: Türkiye) hè un paese transcuntinentale d'Europa è d'Asia.
A capitale hè Ankara.

## Da vede dinò

- Şalom - Edirne
# 2 di dicembre

U 2 di dicembre hè u 336esimu ghjornu (u 337esimu ghjornu s'è l'annata hè bisesta) di u calendariu gregorianu.

## Nascite

* 1981 - Britney Spears, cantautrice, attrice, persunaghju televisivu è stilista statunitense

## Celebrazione
### Feste
### I Santi

Santa Bibiana. Santu Ghjuvanni Ruysbroeck.
Ghjulianu l'Apostatu, nipote di Custantinu, hè statu imperatore mancu dui anni (361-363). U so cugnome vene da u fattu ch'ellu hà rinnegatu u so battezimu cristianu. Hà pruvatu à cumbatte u Cristianisimu à à sparghje una specia di duttrina politeista. Dava tutti l'impieghi, civili è militari, à i pagani, è scacciafughjava quelli chì praticavanu a religione di Ghjesù Cristu senza veradimente persecutalli. Cusì avia fattu nasce una certa odiosità è ci fù quantunque qualchì martiru.
Contanu chì, à Bibiana l'avianu messa in manu à una rofiana per ch'ella ne fessi una prustituta, ma ùn a ci fece. Nè mancu pobbe falli rinnegà a so fede. Allora, l'anu liata à una culonna è l'anu tichjata di colpi cù un staffile piumbatu, sinu à ch'ella morghi.
Etimolugia: da u lat. "vivianus" (vivace).
Casate: Viviani.
Nomi: Bibian, Bibiana, Bibiane, Bibianu, Fithian, Vibien, Viv, Vivence, Vivencion, Viventiol, Vivia, Vivian, Viviana, Viviane, Vivianne, Viviano, Vivianu, Vivien, Vivienne, Vivine.
Prutezzione: preganu à Santa Bibiana pè a pena in capu è u malcaducu.
Ghjuvanni Ruysbroeck, dettu Ruysbroeck l'Ammirabile, natu in u 1293, mortu in u 1381, hè unu di i megliu scrittori mistichi. I so libri: "E Nozze spirituale", "E Stette Chjudende", "U Libru di a più Alta Verità", è d'altri, tradutti in parechje lingua, sò letti ancu avà.
Era natu à Ruysbroeck, accantu à Brusselle, è fù 26 anni cappellanu di a chjesa Santa Gudulla di issa cità. Dopu, hà creatu, à Groenendael, in u Brabante belgicu, una piccula cumunità di canonichi regulari ch'ellu hà guvernatu sinu à a so morte à 87 anni. Tutti u tenianu caru è ùn li truvavanu alcun difettu for di u frate giardinaru di u cunventu. Quellu li rimpruverava di ùn sapè distingue un legume da una gattiva erba è suffria quand'ellu u vedia ghjunghje in l'ortu per zappittà i pustimi.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 29 di maghju

U 29 di maghju hè u 149esimu ghjornu (u 150esimu ghjornu s'è l'annata hè bisesta) di u calendariu gregorianu.

## Nascite

- 1917: John F. Kennedy, u 35esimu presidente di i Stati Uniti d'America. - 1963: Débora Bloch, attrice brasiliana.

## Celebrazione
### Feste
### I Santi

San Massiminu. A Beata Gherardina.
Massiminu era vescu di Trevi, in Alemagna, quandu, l'annu 335, ghjunse in issa cità, cum'è esiliatu, santu Atanasiu.
Massiminu udiava è cumbattia l'Ariani. L'annu 343, u cunciliu arianu di Filippopolis, in Bulgaria, l'hà scumunicatu, ma, in Trevi, era ellu u patrone è fù arcivescu di a cità sinu à ch'ellu hè mortu, u 12 sittembre di l'annu 349.
Etimolugia, casate è nomi: Cf Massimu (14 aprile).
Gherardina di Toscana hè stata maritata per forza cù un giuvanottu bon cristianu chì, ellu dinù, vulia stassi figliu. Dopu à avè campatu inseme qualchì annu, si sò staccati. Ellu si hè fattu frate camaldulese à San Savinu di Pisa, ella, terziaria in listessa cungregazione.
Gherardina hà campatu cum'è una rimita in una cellula fora di l'abbazia. Hè morta in u 1240.
Etimolugia, casate è nomi: Cf Gherardu (3 uttobre).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 29 nuvembri

U 29 di nuvembri hè u 333esimu ghjornu (u 334esimu ghjornu s'è l'annata hè bisesta) di u calendariu gregorianu.

## Nascite

* Jacques Chirac (* Parigi, 29 di nuvembre 1932; † Parigi, 26 di settembre 2019)

## Morte

* Cary Grant (18 di ghjennaghju 1904-29 nuvembri 1986), 1941

## Celebrazione
### I Santi

Santu Saturninu.
Saturninu serebbi un Grecu mandatu in Spagna è in Gallia da u papa Fabianu (240-253). Hà evangelizatu u Linguadocca è ghjè diventatu vescu di Tolosa, in l'attuale dipartimentu di a Haute-Garonne, duv'ellu hè mortu versu l'annu 250.
A legenda conta chì, duv'ellu ghjunghjia, u demoniu ùn avia più chè disfatte. A' u Capitoliu di Tolosa, i dii pagani si eranu ammutuliti. Allora, i so preti si sò aduniti per circà a ragione di issu fattu novu. A cunclusione fù chì a ghjunta di Saturninu ne era a causa.
Ghjustapuntu, Saturninu passava davanti à u Capitoliu. A folla u t'inguanta per ubligallu à participà à i sacrifizii. Saturninu ricusa è, in issu mentre, l'iduli cascani in terra à pezzi. Tandu, l'appendenu à a coda di un toru chì ghjera custì per esse sacrificatu. Danu a voce à u toru chì parte è di Saturninu ne face u striscinu.
Quessa hè a legenda, ma u fattu si stà chì, da almenu l'annu 1000, Saturninu hè un santu assai pupulare in u meziornu di a Francia duve più di vinti dipartimenti anu paesi chì portanu u so nome.
Etimolugia: da "Saturnu", u diu paganu di e seminere, di a divizia, di a ghjustizia è di a libertà.
Paesi è cità: Tolosa, Pamplona, Navarra.

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 2 d'aprile

U 2 d'aprile hè u 92$^u$ ghjornu di l'annu (u 93$^u$ sì hè bisestile) in u calendariu gregurianu. Restanu 273 ghjorni à a fine di l'annu.

## Avenimenti
### In Corsica

* 1793 - A Cunvenzione francese ordina l'arrestu di Pasquale Paoli.

## Nascite

* Émile Zola (2 d'aprile 1840-29 di settembre 1902)

## Morti

* 2020 : Ghjuvanpaulu Roesch, militanti di u FLNC

## Celebrazioni

- Ghjurnata mundiale pè a cunsapevolezza su l'autismu

### Santi

Santu Francescu di Paola.
Francescu hè natu in u 1436 in un paese di Calabria chjamatu Paola. L'avianu datu issu nome in l'onore di San Francescu d'Assisi.
Da omu, avia sceltu di campà in rimitu, ma ebbe a rinomina di fà i miraculi è d'altri omi ghjunsenu è volsenu campà cun ellu è cum'è ellu. E' cusì fece a cungregazione di i Frati Minimi. I chjamò minimi per via di e parulle di Ghjesù chì, secondu San Matteu è San Lucca, ricumandava à i so fidi di stassine à l'ultimu rangu.
Secondu u Vangellu di San Matteu, Ghjesù disse: "Quellu chì si serà inalzatu serà abbassatu, è quellu chì si serà abbassatu serà inalzatu". Secondu u Vangellu di San Lucca, disse: "Quand'è tù serai invitatu, vai à mettiti à l'ultimu postu fin chì quellu chì ti hà invitatu venghi à ditti: "O amicu, colla più in sù". Allora ne averai onore cù quelli chì seranu à tavula cù tè".
I miraculi ch'ellu facia, Francescu ne dava a causa à i paternostri ch'ellu distribuia. Era tantu rinumatu chì u rè di Francia, Luigi XI, malatu, u vulia accantu. Ellu, mandò paternostri. Ci hè vulsutu l'intervenzione di u papa per ch'ellu parti. Hè ghjuntu à u castellu di u rè in un locu chjamatu oghje Plessis-les-Tours, dipartimentu di Indre-et-Loire. Hà curatu u rè sedeci mesi ma ùn pobbe chè aiutallu à more.
Francescu ùn vultò più in Calabria. S'hè statu à u castellu di u rè di Francia duv'ellu hè mortu 24 anni dopu, u 2 aprile 1507, un venneri santu, quandu a Chjesa celebrava a morte di Ghjesù Cristu. Cù l'intervenzione di Luigi XII, è quella di a figliola Claudia, chì testimuniò d'esse stata guarita da Francescu, sei anni dopu à a so morte, u papa u beatificava è, torna sei anni dopu, u canunizava.
Etimolugia: V. Francescu d'Assisi (4 uttobre).

## Ligami esterni

* Almanaccu Adecec 2007 Archiviu 2007-02-12 at the Wayback Machine
# 2 di ferraghju

U 2 di ferraghju hè u 33$^u$ ghjornu di l'annu in u calendariu gregurianu. Restanu 332 ghjorni à a fine di l'annu (333 sì hè bisestile).

## Nascite

- 1896 - Kazimierz Kuratowski, matematicu polaccu. - 1967 - Fatih Portakal, presentatore di televisione è ghjurnalistu turcu.

## Celebrazioni
### Santi

A Madonna di a Ciriola. A Prisentazione di u Signore.
Si festighjeghja a Purificazione di Maria è a Prisentazione di Ghjesù à u Tempiu. Hè a festa di a luce, secondu e parulle di Ghjesù ramintate da u Vangellu secondu San Ghjuvanni: "Eiu sò a luce di u mondu; chì mi seguiterà ùn anderà micca in e tenebre, anzi, averà a luce di a vita".
A vigilia, o nanzu messa, u prete benedisce e candele chì danu a luce. Pè u più, u nome di a festa ramenta issa benedizzione di e candele: Candelora o Candelera in talianu, Chandeleur in francese, Candlemess in inglese. In Alemanu, dicenu Lichtmesse, messa di a luce.
In Corsica dicenu Candilera o Candilara, ma soprattuttu Ciriola (per via di a cera di e candele).
Un pruverbiu dice: "Ciriola, Ciriola, s'ellu ci hè ventu o ragnola, di l'invernu simu fora; s'ellu face bellu tempu, per un mese simu dentru".
A sera di a Ciriola usava chì i giuvanotti andessinu à fà u giru di e case per buscassi un spuntinu - e grazie di u Signore, cum'elli dicianu - è fà i galanti cù e giuvanotte. In Gjuncaghju, cantavanu da fora:
O casa di lu Signore
Aprite per carità,
Or'aiò! fatevi onore
Un' si pò più aspettà.
E' ripigliavanu:
O casa di lu Signore
E' di santa carità.
A' a Petra di Verde, secondu Simone Vinciguerra, cantavanu:
Ciriola, Ciriola, noi dentru è voi fora.
è po:
Fubbe grassu lu purcellu, ci derete un figatellu.
Per ista ghjente chì macina, un zanettu di farina.
A' chì hà vigna in le Mezane, pò dà vinu à damisgiane.
Ci sò chì si facianu precurà per apre a porta. Tandu, i zitelli minacciavanu:
A Birba stà in punta
Cù mille stacchette
E' chere vendette
A' chì dice di nò.
Chì ghjera ista Birba? Era un bastone cù un spinzone, o un ancinu in punta. Quandu a ghjente chì ricevia uffria pocu, cù a Birba, à l'appiattu, si pudia spendicà un figatellu da a pertica, o azzingà una mostosa, o fichi secchi. Pè u più, a ghjente apria, chì ghjera l'usu. Ci sò chì preparavanu ancu una sbuglidicciata, ma certi ùn aprianu per crepà. Allora, i giuvanotti pregavanu maledizzioni:
Chì casgiu o carne purcina, vi dianu u mal d'urina!
O cù un parlà più grassu:
Quante petre ci hè in istu muru,
Quanti peli hà u vostru mulu,
Tante zecche à u vostru c... ( a rima fatela da per voi).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 29 di lugliu

U 29 di lugliu hè u 210esimu ghjornu (u 211esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Marta.
Secondu u Vangellu, Marta era a surella di Maria Maddalena è di Lazaru. Era una donna affaccendata è, quandu Ghjesù capitava in Bettania, stava in casa soia. Mentre chì Marta travagliava per ricevelu à a megliu, Maria Maddalena si ne stava cun ellu è u stava à sente incantata.
Un ghjornu, Marta li ne fece u rimproveru dicendu ch'ella facia megliu di aiutalla. Allora, Ghjesù disse:
- O Marta ! Maria Maddalena hà sceltu a più bella parte è, issa parte, ùn li serà micca tolta.
Un'altra volta Ghjesù ghjunse allora chì Lazaru era mortu da quattru ghjorni.
- O Ghjesù - disse Marta -, sì tù ti ere statu quì, u mio fratellu ùn serebbi mortu.
E Ghjesù rispose:
- Sò a Misericordia è a vita. Quellu chì hà fede in mè ùn cunnuscerà mai a morte. U to fratellu risusciterà.
E' Lazaru escì da a tomba.
U cultu di Santa Marta si hè spartu più di mille anni dopu, in Provenza, à l'epica di e Cruciate, quand'elli anu contu chì a famiglia di Marta si ne era venuta à stà custì, Maria Maddalena à a Santa Balma, Lazaru in Marseglia, è Maria in Tarascone (duv'ella hè a Santa Patrona di a cità).
Etimolugia: da l'araùeicu "marta" (donna, patrona).
Nomi: Marfa, Marfenia, Marfonka, Marfoucha, Mart, Marta, Martella, Marth, Martha, Marthe, Marthena, Martie, Martita, Martje, Marty, Mat, Mattie, Mattje, Matty, Moireach, Patty.
Paesi è cità: Ecchisi Trascona, Castres.
Litteratura: Una legenda conta chì Marta hà strangulatu a Tarasca, issu dragu femina chì si manhjava i zitelli. Cf "Mireio" di Federiccu Mistral.

## Ligami

* Archiviu 2006-04-22 at the Wayback Machine L'almanaccu 2006 di l'Adecec